༄༅།། _ བླ་མ་དམ་པ་རྣམས་ལ་ཕྱག་འཚལ་ལོ། །གང་ཞིག་ཐར་བ་དོན་དུ་གཉེར་བའི་གང་ཟག་གི། སྔོན་འགྲོ་ཐུན་མོང་དང་ཐུན་མོང་མ་ཡིན་པ་ཁྱུད་པར་གྱི་
སྔོན་འགྲོས་རང་རྒྱུད་སྦྱངས་ནས་རྣམ་གཡེང་གི་འཚེ་བ་མེད་པའི་གནས་སུ། ལུས་གནད་སྐྱིལ་ཀྲུང་དྲང་པོར་བསྲིང་ནས་སེམས་གནད་མིག་ལ་གཏད། མིག་གནད་
ནམ་མཁའ་དྭངས་བའྀ་དབྱིངས་སུ་གཏད་པས་བསྒོམ་རང་ཤུགས་ཀྱིས་འོང་ཞིང༌། རྣམ་རྟོག་སྤང་བྱུང་མེད་པར་རང་སོར་བཞག་པས། རིག་སྟོང་སྤྲོས་པ་དང་བྲལ་
བ་མཚོན་བརྗོད་ལས་འདས་པ། བསྒོམ་མ་ཤེས་བསྐྱུར་མ་ཤེས། ཡོད་བྱས་ན་མེད། མེད་བྱས་ན་གོ་མ་འགགས། སྣང་བས་སྟོང་པ་ལ་གནོད་མ་བསྐྱལ། སྟོང་བས་
སྣང་བ་ལ་ཕན་མ་བཏགས། བཏང་སར་མི་འགྲོ། བཞག་སར་མི་སྡོད། བྲི་གང་འཕོ་འགྱུར་མེད་པའི་ཁ་གང་མ། ཡྀ་ནས་གྲུབ་པས་གསར་བྱུང་མ་ཡིིན། བླ་མས་ངོ་
མ་སྤྲད་ན་དབུལ་བོའི་ཁྱིམ་གྱི་གཏེར་བཞིན་གསང་བ་བཞིའི་སྦས་ཤིང༌། མཐོང་དུ་མི་སྟེར་བ། གནས་ཆ་མ་ཡིན། གནས་པའི་ཡུལ་མེད། འཁྲུལ་ཆ་མ་ཡིན།
F
147

གཏེར་ འབད་མེད་གཞི་གྲོལགྱི་གསུང་། གསར།
འཁྲུལ་སྣང་རང་ངོར་རྫོགས་པ། འཕོ་འགྱུར་དང་བྲལ་བ། ཐོབ་ཤོར་མེད་པ། དུས་གསུམ་ཀུན་ཏུ་ཁྱབ་པས་ས་མཚམས་དང་རེས་འཇོག་བྲལ་བ་ཞིག་ངོ་འཕྲོད་བྱུང་
ན༑ དེ་ལ་འདི་བྱ་དང་འདི་བྱེད་འདི་སྒྲུབ་འདིར་འཇོག་གི་བློ་ལས་འདས་པ། བཅོས་བསྒྱུར་མེད་པ་ཞིག་དོན་གྱི་འཇོག་མཚམས། རང་གི་ཉམས་མྱོང་ཡིན་པས་
བསྒོམ་ཡུན་བསྲིང་བར་རེམ། ཁྱེད་མཚོམས་སྒྲུབ་ལ་ཡོད་པ་དགའ་སྤྲོ་འཕེལ་བས་ཡུན་དུ་མི་བསྐྱུར་བ་གལ་ཆེ། བླ་མིང་ཨོ་རྒྱན་པས་སོ། །
148

སེམས་ཀྱི་ གཅིག་སྐྱོངས་ཐབས།